En opgave i udlandet betyder at prøveboringerne ved Dybvad, der i disse dage skulle have været i fuld gang, er forsinkede. Det oplyser energiselskabet Total, som skal stå for at bore i undergrunden. Prøveboringerne skal undersøge om der er skifergas i undergrunden og projektet, der altså ikke er i gang endnu og nu først kommer det til maj, har allerede mødt stor modstand. Modstanderne har etableret en protestlejr klods op ad det markområde, der skal bores på og forsøger at råbe op om den miljøkatastrofe, de mener boringerne kan afstedkomme. -Skiferudvinding er en beskidt industri med risiko for forurening af vores grundvand og der vil komme stor luftforurening i forbindelse med arbejdet, sagde Eva Haugum, der er en af protestanterne i august sidste år.

Opsummering:
Energiselskabet Total skulle i disse dage have været i gang med at bore efter skifergas ved Dybvad, men udstyret er optaget.